And tog'larida FH-227 halokati
And togʻlarida FH-227 halokati (ispancha: El Milagro de los Andes) And togʻlaridagi moʻjiza sifatida ham tanilgan — 1972-yil 13-oktabrda Andesda sodir boʻlgan samolyot halokati. Urugvay Harbiy- havo kuchlarining Fairchild FH-227D layneri Montevideo — Mendosa — Santyago yoʻnalishi boʻyicha FAU 571 charter reysini amalga oshirdi va bortda 5 ekipaj aʼzosi va 40 yoʻlovchi (Old Cristians regbi jamoasi aʼzolari, ularning qarindoshlari va homiylari) boʻlgan. Santyagoga yaqinlashganda, toshga urildi togʻ etagiga quladi. 12 kishi halok boʻldi yana 5 kishi jarohat olganligi sabab sovuqdan vafot etgan. Omon qolgan 28 kishidan yana 8 nafari qor koʻchkisi paytida samolyot sirtini qor koʻchkisiqoplagan vaqtda halok boʻldi, keyinroq yana 3 nafari jarohatlardan vafot etdi. Omon qolganlar minimal oziq-ovqat bilan taʼminlangan, bundan tashqari, ular 3600 metr balandlikdagi qattiq sovuq iqlimda omon qolish uchun zarur boʻlgan issiq kiyim boshlarga ega emas edilar. Uzoq qidiruvlar oʻz natijasini bermagach " yoʻqolgan samolyotlarni qidirish boʻyicha barcha tadbirlar toʻxtatildi ". Yordam kuchlaridan xabar boʻlmagach umidsiz qolgan odamlar oʻlgan oʻrtoqlarining muzlab qolgan jasadlarini yeyishni boshladilar. Qutqaruvchilar tirik qolganlar haqida 72 kun oʻtgach, ikki yoʻlovchi (Nando Parrado va Roberto Kanessa) 10 kun davomida togʻdan oʻtgandan soʻng Chililik fermerni uchratishdi, ularga birinchi yordam koʻrsatildi va parvozning qolgan yoʻlovchilari haqida rasmiylarga xabar berganidan keyin bilishmagan.